ଇଣ୍ଡିଗୋ ବିମାନ ଉଡାଣ ବିଭ୍ରାଟ-୨୦୨୫

୨୦୨୫ ମସିହାର ଡିସେମ୍ବର ପ୍ରାରମ୍ଭରେ ଆରମ୍ଭ ହୋଇଥିବା ଇଣ୍ଡିଗୋ ବିମାନ ଉଡାଣ ବିଭ୍ରାଟ ଫଳରେ ୫ ଡିସେମ୍ବର ସୁଦ୍ଧା ଭାରତରେ ଏହାର ୨,୧୦୦ ରୁ ଅଧିକ ଉଡାଣ ରଦ୍ଦ ହୋଇଥିଲା । ଭାରତର ସବୁଠୁ ବଡ଼ ବିମାନ ସେବା କମ୍ପାନୀ ଇଣ୍ଡିଗୋ ଡିସେମ୍ବର ୨୦୨୫ରେ ଭାରତ ସରକାରଙ୍କ ନୂଆ ଫ୍ଲାଇଟ୍‌ ଡ୍ୟୁଟି ଟାଇମ୍‌ ଲିମିଟେସନ୍‌ (FDTL) ନିୟମକୁ ଅନୁସରଣ କରିବାରେ ବିଫଳ ହେବା ପରେ ନିଜର କାର୍ଯ୍ୟପନ୍ଥୀରେ ସବୁଠାରୁ ସର୍ବବୃହତ ଉଡାଣ-ଅବ୍ୟବସ୍ଥାର ସମ୍ମୁଖୀନ ହେଲା ।

 ପୃଷ୍ଠଭୂମି 
ଏଭଳି ବିଭ୍ରାଟ ସମୟରେ, ଇଣ୍ଡିଗୋର ଦେଶୀୟ ବଜାର ଶେୟର ୬୦% ରୁ ଅଧିକ ଥିଲା ।  ୨୦୧୪ ରେ ଭାରତ ସରକାର ଘୋଷଣା କରିଥିଲା ଯେ ସେହି ବର୍ଷ ଜୁନ୍‌ରେ ନୂଆ ଫ୍ଲାଇଟ୍‌ ଡ୍ୟୁଟି ଟାଇମ୍‌ ଲିମିଟେସନ୍‌ (FDTL) ନିୟମ ଲାଗୁ ହେବ; ଯାହା ଫଳରେ ପାଇଲଟମାନଙ୍କ ବିଶ୍ରାମ ସମୟ ବଢିବା ସହ ରାତ୍ରି ସମୟରେ ପାଇଲଟ ମାନଙ୍କର ଉଡାଣ-କର୍ମ ସମୟ କମିବ ଏବଂ ଏହା ଫଳରେ ବିନା/ସ୍ଵଳ୍ପ ବିଶ୍ରାମରେ ଲଗାତର ଉଡାଣ କରୁଥିବା ପାଇଲଟମାନଙ୍କ ବିଶ୍ରାମ ସମୟ ବୃଦ୍ଧି ପାଇବ। ଇଣ୍ଡିଗୋ ଓ ଅନ୍ୟାନ୍ୟ ବିମାନସେବା ସଂସ୍ଥାମାନେ ଏହାକୁ ବିରୋଧ କରିଥିଲେ ଏବଂ ଏହି ମାମଲା ଦିଲ୍ଲୀ ଉଚ୍ଚନ୍ୟାୟାଲୟରେ ପହଞ୍ଚିଥିଲା, ଯାହା ଫଳରେ ଏହାର ପୂରା ଲାଗୁ ହେବା ସମୟସୀମାକୁ ୨୦୨୫ ପର୍ଯ୍ୟନ୍ତ ଘୁଞ୍ଚାଇ ଦିଆଯାଇଥିଲା । ଇଣ୍ଡିଗୋ ୧ ଜୁଲାଇରୁ ପ୍ରଥମ ପର୍ଯ୍ୟାୟ ଆଇନ ନିଷ୍ପାଦନ ବିନା ସମସ୍ୟାରେ ପୂରା କରିଥିଲା, କିନ୍ତୁ ନିଜର ସ୍ଵଳ୍ପ-ଖର୍ଚ୍ଚ ମଡେଲ୍‌ ଏବଂ ଅଳ୍ପ କର୍ମଚାରୀ ସଂଖ୍ୟା ହେତୁ ୧ ନଭେମ୍ବରରେ ନିୟମର ପରବର୍ତ୍ତୀ ପର୍ଯ୍ୟାୟ ପୂରା ପାଳନ କରିପାରିଲା ନାହିଁ,ବିଶେଷତଃ ପାଇଲଟମାନଙ୍କ ପାଇଁ ରାତିରେ ଲ୍ୟାଣ୍ଡିଂର  ସର୍ବାଧିକ ସୀମାକୁ ପ୍ରତି ସପ୍ତାହରେ ୬ ରୁ ୨ କମାଇବାର ନିୟମକୁ।

ଇଣ୍ଡିଗୋ ପୂର୍ବରୁ ଡିଜିସିଏକୁ ଜଣାଇଥିଲାଯେ ନଭେମ୍ବରରେ ସେମାନଙ୍କର ୧୨୩୨ ଉଡାଣ ରଦ୍ଦ କରାଗଲା, ଯେଉଁଥିରୁ ୭୫୫ କେବଳ FDTL ସମ୍ବନ୍ଧୀୟ ସୀମାବନ୍ଧନ ଯୋଗୁଁ, ୨୫୮ ହେଉଛି ଏୟାରସ୍ପେସ୍/ଏୟାରପୋର୍ଟ ନିୟନ୍ତ୍ରଣ କାରଣରୁ ଏବଂ ବାକି ୯୨ ଟି ଏୟାର ଟ୍ରାଫିକ୍‌ ସିଷ୍ଟମ୍‌ ବିଫଳତା ହେତୁ ଥିଲା । ଫଳରେ ସେମାନଙ୍କର ସମୟମାନ କାର୍ଯ୍ୟକ୍ଷମତା (OTP) ମଧ୍ୟ ଅକ୍ଟୋବରର 84.1% ରୁ 67.7% କୁ ହ୍ରାସ ହୋଇଥିଲା ।

ଫେଡେରେସନ୍‌ ଅଫ୍‌ ଇଣ୍ଡିଆନ୍‌ ପାଇଲଟ୍‌ସ୍‌ କହିଥିଲେ ଯେ ଅନ୍ୟ ଏୟାରଲାଇନ୍‌ମାନେ କୌଣସି ମହତ୍ତ୍ୱପୂର୍ଣ୍ଣ କୁ-ପ୍ରଭାବ ବିନା ନିୟମକୁ ଅନୁସରଣ କରିପାରିଥିଲେ ଓ ଇଣ୍ଡିଗୋର ସମସ୍ୟା "ଦୀର୍ଘ ବର୍ଷ ଧରି ଅଧିକ କର୍ମଚାରୀ ନିଯୁକ୍ତି ଯୋଜନାର ଅଭାବ" ଓ ବିଳମ୍ବିତ ନିଯୁକ୍ତି ତଥା ଅଦୃଷ୍ଟିମୟ ପ୍ରଣାଳୀର ଫଳ ।

ଇଣ୍ଡିଗୋ ଦୁଃଖପ୍ରକାଶ କରି ୪୮ ଘଣ୍ଟାରେ କାର୍ଯ୍ୟ ସ୍ଥିର କରିବାକୁ ଅସ୍ଥାୟୀ ସୂଚୀ ପରିବର୍ତ୍ତନ କରିଥିଲା ।

 ଘଟଣାକ୍ରମ 
ଇଣ୍ଡିଗୋ ଉଡାଣ ରଦ୍ଦ ତଥ୍ୟ
ତାରିଖରଦ୍ଦ ଉଡାଣସମୟମାନ କାର୍ଯ୍ୟଦକ୍ଷତା(OTP)୧ ଡିସେମ୍ବର—49.5%୨ ଡିସେମ୍ବର—35%୩ ଡିସେମ୍ବର200+19.7%୪ ଡିସେମ୍ବର5508.5%୫ ଡିସେମ୍ବର~1600—୬ ଡିସେମ୍ବର~800—୭ ଡିସେମ୍ବର୬୫୦—୮ ଡିସେମ୍ବର୬୫୦‌‌‌---

 ତତ୍‌କାଳ ପଦକ୍ଷେପ 
ଏହି ବିଭ୍ରାଟର ବିମାନଯାତ୍ରୀଙ୍କ ସ୍ୱାର୍ଥକୁ ନଜରରେ ରଖି ତତକାଳ ପଦକ୍ଷେପ ସ୍ଵରୂପ ଡିଜିସିଏ ଇଣ୍ଡିଗୋକୁ,ନୂଆ FDTL ନିୟମରୁ ବିଶେଷତଃ ରାତି କାମ ଓ Leave-for-Rest ନିୟମରୁ, ଅସ୍ଥାୟୀ ଛାଡ ଦେଲା । ପାଇଲଟ୍‌ ୟୁନିଅନ୍‌ମାନେ ଏହାକୁ ସୁରକ୍ଷାରେ ଅବହେଳା ବୋଲି ସମାଲୋଚନା କଲେ । ସଙ୍ଗେ ସଙ୍ଗେ ଭାରତ ସରକାର 24×7 ହେଲ୍ପଲାଇନ୍‌ ଆରମ୍ଭ କରିବା ସହ ଉଚ୍ଚସ୍ତରୀୟ ତଦନ୍ତ ଆଦେଶ ଦେଲେ । ଏହାସହ ଭାରତର ରେଲ୍‌ ମନ୍ତ୍ରାଳୟ, ଯାତ୍ରୀମାନଙ୍କର ସୁବିଧା ପାଇଁ ୩୭ଟି ପ୍ରିମିୟମ୍‌ ଟ୍ରେନ୍‌ରେ ୧୧୬ କୋଚ୍‌ ବଢ଼ାଇଲା । ଇଣ୍ଡିଗୋ କମ୍ପାନୀ ତରଫରୁ 5–15 ଡିସେମ୍ବର ମଧ୍ୟରେ ରଦ୍ଦ ଉଡାଣର ପୂର୍ଣ୍ଣ ଫେରସ୍ତ ଦେବାକୁ ଘୋଷଣା କଲା । ଭାରତ ସରକାର,6 ଡିସେମ୍ବରରେ ଏୟାରଫେୟାର ଉପରେ ପ୍ରାଇସ୍‌ କ୍ୟାପ୍‌ ଲଗାଇଲା ଏବଂ ଇଣ୍ଡିଗୋକୁ ପରବର୍ତ୍ତୀ ଦିନ ମଧ୍ୟରେ ସମସ୍ତ ବକେୟା ରିଫଣ୍ଡ ସମାପ୍ତ କରିବାକୁ ଆଦେଶ କଲା । ଭାରତ ସରକାର ଏଭଳି ବିଭ୍ରାଟର ମୂଳ କାରଣ ଖୋଜି ଦୋଷୀ ବିରୁଦ୍ଧରେ ଆଇନାନୁମୋଦିତ କାର୍ଯ୍ୟାନୁଷ୍ଠାନ ନେବାକୁ ଘୋଷ୍ଣା କରିବା ସହ ଡିଜିସିଏ, ଇଣ୍ଡିଗୋର ସିଇଓ ପୀଟର୍ ଏଲବ୍ରସ୍‌ଙ୍କୁ ୨୪ ଘଣ୍ଟା ମଧ୍ୟରେ ଉତ୍ତର ଦେବାକୁ ଶୋକଜ୍‌ ନୋଟିସ୍‌ ଦେଲା। 

୭ ଡିସେମ୍ବରରେ ଏକ ବାର୍ତ୍ତ ମାଧ୍ୟମରେ ଇଣ୍ଡିଗୋ ସିଇଓ ଏଭଳି ବିଭ୍ରାଟ ପାଇଁ କ୍ଷମା ପ୍ରାର୍ଥନା କରିବା ସହ କହିଲା ଯେ ୧୦ ଡିସେମ୍ବର ସୁଦ୍ଧା ଉଡାଣ କାର୍ଯ୍ୟ ସାମାନ୍ୟ ହେବ।

ଏହାର ପରବର୍ତ୍ତୀ ପଦକ୍ଷେପ ସ୍ଵରୂପ ୯ ଡିସେମ୍ବର ଦିନ ଡିରେକ୍ଟୋରେଟ୍ ଜେନେରାଲ୍ ଅଫ୍ ସିଭିଲ୍ ଏଭିଏସନ୍ (DGCA) ଇଣ୍ଡିଗୋକୁ ତାଙ୍କର ଉଡାଣ ସଂଚାଳନକୁ ୫% କମାଇବାକୁ ଆଦେଶ ଦେଲା, କାରଣ ଗତ ସପ୍ତାହରେ ଇଣ୍ଡିଗୋର ଖରାପ ପାଇଲଟ୍ ରୋଷ୍ଟର୍ ପ୍ରବନ୍ଧନ ହେତୁ ବିମାନ ସେବା କ୍ରମରେ ୨,୦୦୦ ରୁ ଅଧିକ ଉଡାଣ ବାତିଲ୍ ହୋଇଥିଲା ।

ପରବର୍ତ୍ତୀ ସମୟରେ ଭାରତର ନାଗରିକ ବିମାନ ଉଡ୍ଡୟନ ମନ୍ତ୍ରାଳୟ ଇଣ୍ଡିଗୋର ଉଡାଣ ସଂଚାଲନକୁ ୧୦% କମାଇଦେବାକୁ ଆଦେଶ ଜାରୀ କଲେ ।

୩ ଡିସେମ୍ବରରୁ ୫ ଡିସେମ୍ବର ମଧ୍ୟରେ ଉଡାଣ ବାତିଲ ହୋଇଥିବାରୁ ହଇରାଣ ହୋଇଥିବା ବିମାନ ଯାତ୍ରୀମାନଙ୍କ ପାଇଁ ଇଣ୍ଡିଗୋ କ୍ଷତିପୁରଣ ବାବଦକୁ ପ୍ରାୟ ୧୦,୦୦୦ ଟଂକା ଲେଖାଏଁ ଭାଉଚର ଆକାରରେ ଦେବାପାଇଁ ଘୋଷଣା କରିଛି । ବାତିଲ ହୋଇଥିବା ବିମାନ ଭଡା ଫେରସ୍ତ ବାଦ ଏହି କ୍ଷତିପୁରଣ କେଉଁମାନେ ପାଇବେ ଏହାର ବିସ୍ତୃତ ତଥ୍ୟ ଇଣ୍ଡିଗୋ ପ୍ରକାଶ କରିବ । ଏହା ବ୍ୟତୀତ ଯେଉଁମାନଙ୍କର ବ୍ୟାଗ/ବ୍ୟାଗେଜ୍‌ ଏହି ସମୟରେ ଫେରସ୍ତ ପାଇନାହାନ୍ତି ଏବଂ ହଜିଯାଇଥିବା ସ୍ପଷ୍ଟ, ସେମାନେ ମଧ୍ୟ ଇଣ୍ଡିଗୋର ନିର୍ଦ୍ଧାରିତ ନୀତି ଅନୁଯାୟୀ ଉପଯୁକ୍ତ କ୍ଷତିପୁରଣ ପାଇବେ ।

 ଆଧାର 

ଶ୍ରେଣୀ:ଭାରତୀୟ ବିମାନ ସେବା